Kahvia ja tupakkaa

Kahvia ja tupakkaa () on Jim Jarmuschin ohjaama ja käsikirjoittama amerikkalais-japanilais-italialainen elokuva vuodelta 2003. Kahvia ja tupakkaa koostuu yhdestätoista mustavalkoisesta lyhytelokuvasta, jotka ovat valmistuneet yli 17 vuoden aikana pitkien elokuvien lomassa.

Lyhyissä 5–10 minuutin otoksissa näyttelee useita tunnettuja näyttelijöitä ja muusikoita. Kohtauksissa he esittävät usein lähes itseään, istuvat pöydän ääressä, keskustelevat, juovat kahvia ja polttavat tupakkaa.

Jarmusch teki kohtauksista ensimmäisen Kumma tavata () jo vuonna 1986 Saturday Night Livea varten. Sketsissä italialainen koomikko Roberto Benigni tapaa amerikkalaisen koomikon Steven Wrightin. Miehet keskustelevat kahvin ja tupakan parissa kahvista ja tupakasta. Kohtaus loppuu siihen kun Benigni lähtee Wrightin puolesta hammaslääkäriin.

Lyhyistä episodeista kuuluisin on Jossain Kaliforniassa (). Se valmistui vuonna 1992 ja voitti parhaan lyhytelokuvan kultaisen palmun Cannesin elokuvajuhlilla vuonna 1993.  Kohtauksessa muusikot Iggy Pop ja Tom Waits kohtaavat kahvilassa. Miehet keskustelevat väkinäisesti ja juhlistavat tupakoimattomuuttaan tupakoimalla.

Kohtauksista tuoreimmat Jarmusch on kuvannut vuosien varrella tätä kokonaisuutta varten. Kahvin ja tupakan ohella kohtauksissa on useita toistuvia ja episodeja yhteen sitovia elementtejä. Esimerkiksi serkukset ja teslamuuntaja, sekä tärkeimpänä ihmisten välisiä kohtaamisia ja kanssakäymistä leimaava kiusaantuneisuus ja hankaluus.

Elokuva sai Suomessa ensi-iltansa Rakkautta ja Anarkiaa -festivaaleilla vuonna 2004.

Pääosissa

Aiheesta muualla 
Elokuvan kotisivut

Vuoden 2003 japanilaiset elokuvat
Vuoden 2003 italialaiset elokuvat
Jim Jarmuschin ohjaamat elokuvat
Vuoden 2003 yhdysvaltalaiset elokuvat
Episodielokuvat